**Πληροφορίες Σχολικού Πρωταθλήματος  
 «Πάμε Ανακύκλωση»**

**Εικόνα που περιέχει κείμενο

Περιγραφή που δημιουργήθηκε αυτόματα  
 Ποια είναι η διαδικασία του Σχολικού Πρωταθλήματος «Πάμε Ανακύκλωση»;**

* Οι μαθητές συλλέγουν τα ανακυκλώσιμα υλικά στους κάδους που έχουν τοποθετηθεί εντός των σχολείων.
* Όταν οι κάδοι γεμίσουν, γίνεται συλλογή και ζύγιση των υλικών από την Διεύθυνση Καθαριότητας του Δήμου.
* Κάθε κιλό ανακυκλώσιμου υλικού αντιστοιχεί σε πόντους που λαμβάνει το σχολείο.
* Οι γονείς μπορούν να παρακολουθούν τις επιδόσεις όλων των σχολείων του Δήμου Ιωαννιτών, στην ειδική σελίδα [www.followgreen.gr/ioannina/school](http://www.followgreen.gr/ioannina/school)**,** όπου μπορούν να πραγματοποιούν και τη δωρεά πόντων.
* Σκοπός της δωρεάς πόντων είναι οι γονείς να έρθουν σε επαφή με τη δημοτική πλατφόρμα, για να εκπαιδευτούν και οι ίδιοι σχετικά με την ανακύκλωση.

**Ποια υλικά μπορώ να ανακυκλώσω**;

* Έντυπο Χαρτί: βιβλία, τετράδια, σχολικά έντυπα, περιοδικά, εφημερίδες, λοιπά έντυπα από ΔΕΚΟ και μικρές μη ογκώδεις συσκευασίες*.* Εξαιρούνται οι χάρτινες συσκευασίες χυμών και γάλατος, τύπου Tetrapack.
* Κουτάκια αλουμινίου: τα οποία θα πρέπει να ξεπλένονται (να μην έχουν υπολείμματα από ρόφημα) και να συμπιέζονται για να μειωθεί ο όγκος τους.
* Φορητές μπαταρίες: όλων των ειδών που δεν ξεπερνούν τα 2 κιλά, είτε πρωτογενών (μίας χρήσης) είτε δευτερογενών (επαναφορτιζόμενες). Συμπεριλαμβάνονται κι αυτές των κινητών τηλεφώνων και των φορητών ηλεκτρονικών υπολογιστών.

**Πώς το σχολείο συλλέγει πόντους;**

* Με την ανακύκλωση που κάνουν οι μαθητές και οι εκπαιδευτικοί στους ειδικούς κάδους.
* Με τη δωρεά πόντων επιβράβευσης από τους γονείς, αφού κάνουν την εγγραφή τους στην πλατφόρμα [www.followgreen.gr/ioannina](http://www.followgreen.gr/ioannina)

**Πώς επιβραβεύεται το σχολείο;**

* Στόχος του Δήμου είναι να επιβραβεύσει όλα τα σχολεία που συμμετέχουν στην πρωτοβουλία αυτή.
* Στα σχολεία που θα καταλάβουν τις πρώτες θέσεις στο Πρωτάθλημα, θα δοθούν χρηστικά δώρα για τις σχολικές τους μονάδες.

**Τι είναι το δημοτικό πρόγραμμα Followgreen;**

Πρόκειται για ένα πρόγραμμα επιβράβευσης της ανακύκλωσης στο οποίο μπορούν να συμμετέχουν εντελώς δωρεάν όλοι οι δημότες ή όσοι εργάζονται εντός του Δήμου Ιωαννιτών και να:

* **συγκεντρώνουν πόντους επιβράβευσης** κάνοντας και δηλώνοντας την ανακύκλωσή τους σε διάφορα σημεία του δήμου, όπως στους μπλε κάδους / κώδωνες γυαλιού, κάνοντας δωρεά συγκεκριμένων αγαθών/φαρμάκων στο κοινωνικό παντοπωλείο/φαρμακείο και συμμετέχοντας ενεργά σε δράσεις ενημέρωσης (άρθρα, βίντεο, κουίζ,) που είναι διαθέσιμες στην πλατφόρμα,
* **χρησιμοποιούν τους πόντους επιβράβευσης** για να λαμβάνουν ειδικές προσφορές και εκπτώσεις σε προϊόντα και υπηρεσίες των τοπικών και δημοτικών επιχειρήσεων ή να κάνουν δωρεά στο σχολικό πρωτάθλημα «Πάμε Ανακύκλωση».

*Για περισσότερες πληροφορίες, μπορείτε να επικοινωνείτε με το Followgreen του Δήμου Ιωαννιτών στο email:* [*schools@followgreen.gr*](mailto:schools@followgreen.gr)*.*